Racing Club de Avellaneda

Lu Racing Club de Avellaneda, canusciutu comu Racing Club o comu Racing de Avellaneda, è na sucietà pulispurtiva cu sedi nnâ cità di Avellaneda, nnâ pruvincia di Buenos Aires, nni l'Argintina.

Funnata lu 25 di marzu dû 1903, la squatra di palluni dâ pulispurtiva vincìu diciottu campiunata ufficiali argintini, quindici cuppi nazziunali e sitti ntirnazziunali: na Cuppa Libertadores, na Cuppa Ntircuntinintali, na Cuppa Sudamiricana, na Supercuppa Sudamiricana, dui Cuppa Aldao e na Cuppa d'Unuri Cousenier.Palmarès | Racing Club - Sitio Oficial

Lu Racing Club è storicamenti cunzidiratu comu una dê cincu granni sucità dû palluni argintinu (nzemmula ô Boca Juniors, lu River Plate, lu San Lorenzo e l'Independiente). Nnâ sò storia, lu Racing vincìu 18 tituli naziunali (di cui 7 di assicutu, puru si vinciuti nnâ accussì ditta "èra amaturiali" dû palluni argintinu) e diversi cuppi nazziunali. Lu soprannomu La Academia (del fútbol nacional) si rifirisci â granni tradizziuni vincenti dâ squatra, nnâ quali si idintificanu li tifusi e li jucatura.

A liveḍḍu ntirnazziunali, nnû 1967 lu Racing vincìu tantu la Cuppa Libertadores chi la Cuppa Ntircuntinintali (contra li scuzzisi dû Celtic di Glasgow), nnû 1988 vincìu la Supercuppa Sudamiricana e nnû 2024 vincìu la sò prima Cuppa Sudamiricana, contra lu Cruzeiro, â Asunción nnû Paraguai: grazzi a sti vittorî, La Academia è la sicunna squatra argintina a aviri lu tìtulu di campiuni sudamiricanu pi club e lu primu club argintinu a vinciri la Cuppa Ntircuntinintali, e adunca lu primu club argintinu a laurijarisi campiuni dû munnu e in ginirali la prima squatra argintina a aviri chistu titulu, vidè prima dâ silizziuni nazziunali masculina. Nzemmula ô Boca Juniors, ô River Plate, i cuncittatini di l'Independiente e u São Paulo è una dî picca squatri chi anu vinciutu tutti li competizzioni CONMEBOL chiù mpurtanti (Libertadores, Sudamiricana, Recopa, Supercuppa e Cuppa Ntircuntinintali).

Lu Racing Club joca li sò ncuntra di casa nnû Estadio Presidente Perón, suprannominatu El Cilindro de Avellaneda (littramenti "Lu cilintru di Avellaneda").
[[File:Avellaneda_Futbol_-_aerial_(cropped).jpg|miniatura|Lu fattu curiusu è chi El Cilindro (stadiu dû Racing) e lEstadio Libertadores de América (stadiu di l'Independiente, storicu rivali dû Racing), si trovanu a menu di 300 metra di distanza.]]
Storica è la rivalità cu l'àutra granni squatra di Avellaneda, l'Independiente: li dui squatri si sfidanu nnû caudissimu Clásico de Avellaneda'', rinnutu vidè cchiù aḍḍumatu dû fattu chê stadia dê dui squatri si trovanu a'na distanza 'n linia d'arija di picca cchiù di 300 metra. Àutra rivalità assai sintuti si ànu cu àutri tri granni squatri dû palluni argintinu, comu lu Boca Juniors, lu River Plate e lu San Lorenzo de Almagro.

Lu Racing Club, pi via dâ sò asistenza comu pulispurtiva, è mpignata nnê diversi sport ultra lu palluni, comu la jinnastica artistica, la pallaccanistru, lu puggilatu, l'hockey supr'u pratu, la pallammanu, li arti marziali, lu pattinaggiu, lu tennis e la pallavvolu.

 Palmarès 

 Cumpitizziuna azziunali 

 Campiunatu argintinu:  18 1913, 1914, 1915, 1916, 1917, 1918, 1919, 1921, 1925, 1949, 1950, 1951, 1958, 1961, 1966, Apertura 2001, 2014, 2019

 Cuppa Ibarguren:  5 1913, 1914, 1916, 1917, 1918

 Cuppa d'Unuri dâ municipalità di Buenos Aires: 4 1912, 1913, 1915, 1917

 Cuppa d'Unuri Adrián Beccar Varela:  1 1932

 Cuppa di cumpitizziuni Liga Argentina: 1 1933

 Cuppa di cumpitizziuni britannica George VI: 1 1945

 Trofeo de Campeones: 2 2019, 2022

 Supercopa Internacional: 1 2022

 Cumpitizziuna ntirnazziunali 

 Cuppa d'Unuri Cousenier: 1 1913

 Cuppa Ricardo Aldao: 2 1917, 1918

 Cuppa Libertadores: 1 1967

 Cuppa Ntircuntinintali: 1 1967

 Supercuppa Sudamiricana: 1 1988

 Cuppa Sudamiricana: 1 2024

 Ricuppa Sudamiricana: 1'''

 2025

 Nuti 

Catigurìa:Palluni
Catigurìa:Argintina